न्यू जनता नगर और शिमलापुरी टीपी स्कीम में इंडस्ट्री बाहर होगी या नहीं हाउस में आएगा प्रस्ताव
लुधियाना|न्यू जनतानगर और शिमलापुरी में चल रही 6 टीपी स्कीम को लेकर पब्लिक के एतराज सुनने के काम को पूरा कर दिया गया है। 16 दिसंबर से लेकर 21 दिसंबर तक चली सुनवाई के दौरान 114 लोगों पहुंचे। यह सभी लोग वही थे, जोकि टीपी स्कीम में इंडस्ट्री को बाहर करने के हक में है। इन सभी लोगों की तरफ से दिए गए एतराज पर सुनवाई की रिपोर्ट तैयार हो चुकी है, जिसे एतराज सुनने वाली 7 सदस्य कमेटी से साइन करवाने के बाद मेयर को भेजा जाएगा। इसके बाद यह पूरा प्रस्ताव जनरल हाउस की मीटिंग रखा जाएगा। यहां पर कौंसलरों की राय के अनुसार इसे पास कर सरकार के पास अंतिम मोहर लगाने के लिए भेजा जाएगा।
9733लोगों ने निगम को दिए थे एेतराज: शहरकी छह टीपी स्कीम में चल रही इंडस्ट्री को लेकर निगम ने पब्लिक से एेतराज देने के लिए कहा था। इस दौरान निगम को कुल 9738 लोगों ने अपने एतराज दिए थे। इनमें से 1366 लोग टीपी स्कीम में फैक्ट्रियों को एडजस्ट करने के पक्ष में एतराज दिए थे। जबकि 8372 लोगों ऐसे थे, जोकि फैक्ट्रियों को बाहर करने के पक्ष में है। पब्लिक के एतराज सुनने के लिए निगम की तरफ से सात मेंबरी कमेटी बनाई गई थी। इसमें सीनियर डिप्टी मेयर सुनीता अग्रवाल, डिप्टी मेयर आरडी शर्मा, कौंसलर जगबीर सिंह सोखी, एडिशनल कमिश्नर रिषी पाल, कानूनी सलाहकार कंवलजीत सिंह, एसटीपी हाकम सिंह और एटीपी को रखा गया है।
^हमारी तरफ से पब्लिक के एेतराज सुनने के बाद रिपोर्ट को तैयार किया जा रहा है। इसे पहले एडिशनल कमिश्नर को भेजा जाएगा। एडिशनल कमिश्नर इस पूरी रिपोर्ट को आगे कमिश्नर के माध्यम से मेयर को भेजेंगे। इसके बाद यह पूरा इश्यू जनरल हाउस की मीटिंग आएगा। इसके बाद हाउस के फैसले को सरकार के पास भेजा जाएगा। -हाकमसिंह, एसटीपी
hin_Deva hin_Deva hin_Deva hin_Deva